《胭脂井吊张丽华》
清代·陈作霖

春江花月南朝冷，床下军书报边警。狎客欢筵未及终，镜明照彻山河影。

台城古井苔花红，临春结绮楼皆空。君王妃子甘同梦，尘飞不到潜龙宫。

国亡难备牵羊礼，碧血凝膏谁为洗。美人至竟不负君，未共宣华人晋邸。

作者简介：陈作霖，字雨生，号伯雨，晚号可园，江宁人。光绪乙亥举人，就职教谕。有《可园》、《寿藻堂》等集。